Video: Meer as 50 sangers sing volkslied saam | Maroela Media
(Fotot: Skermgreep uit die video)
Meer as 50 van Suid-Afrika se bekendste sangers het tydens isolasie die volkslied, “Nkosi Sikelel’ i Afrika”, saam opgeneem om te wys dat ons sterk staan as land, al is ons almal alleen tydens isolasie.
Geliefde kunstenaars soos Corlea, Willem Botha, Leah, Kurt Darren, Yvonna Chaka Chaka, ProVerb, Danny K, André Schwartz en Zolani Mahola het almal aan #AnthemChallengeRSA deelgeneem.
Nou moedig hulle die res van Suid-Afrika aan om hul eie weergawe met die res van die land te deel.
“Ons het ŉ baie groter visie: ŉ 1 000 Suid-Afrikaners wat die grootste virtuele volkslied-saamsinggeleentheid ooit laat realiseer,” lui ŉ verklaring.
“Enige Suid-Afrikaners kan ŉ video indien van hulself wat die volkslied sing in die gees van die land wat saam staan in ŉ moeilike tyd terwyl hulle reflekteer oor die volkslied as ŉ bron van inspirasie.”
Video’s moet voor middernag op 6 April hier ingedien word deur die stappe op die video te volg.
“Sodra die virtuele koor saamgestel is, hoop ons dat ander lande ons voorbeeld sal volg om hul eie virtuele koor te skep om sodoende die hele planeet te verenig.”
Die volledige lys van kunstenaars wat in die video te sien is:
Ek kan nie wag om dit te mis nie.